Lav et referat af nedenstående tekst:

Tekst:
Fredag den 28. november var dette års første store aften for julefrokoster. En dato, der normalt giver travlhed for politiet, og det var også tilfældet i Nordjylland. Stik i mod traditionen, så var det dog ikke snaps og juleøl, der fredag sendte Nordjyllands Politi på overarbejde. - Vi har haft en rigtig travl aften, hvor vi først nu er ved at være i bund, men eftervirkningerne fra julefrokosterne har ikke været de store, siger vagtchef, Henrik Beck. Nordjyllands Politi har i løbet af natten kun haft en anholdelse, hvor en beruset mand i Jomfru Ane Gade måtte med på stationen, og det betegner man som en positiv nat hos Nordjyllands Politi. - En anholdelse er ikke det store på sådan en aften. Vi har på ingen måde kælderen fyldt med folk fra julefrokoster, så det kunne være meget værre. I det store hele, så har det været en rolig nat set i forhold til, at det var den første aften med julefrokoster, siger Henrik Beck. Den anholdte mand fra Jomfru Ane Gade er en 28-årige mand fra Vodskov. Han blev anholdt for voldelig optræden oplyser Nordjyllands Politi.

Referat:
Fredag nat bød på rigeligt med arbejde for Nordjyllands Politi. Alligevel betegner Nordjyllands Politi dette års første store aften for julefrokoster som stille.